ddrg/super_eurlex huggingface dataset:
RÅDETS AFGØRELSE af 14. oktober 1996 om aktioner til gennemførelse af artikel K.1 i traktaten om Den Europæiske Union (96/601/RIA)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel K.3, stk. 2, litra b), og artikel K.8, stk. 2,

under henvisning til den fælles aktion af 25. september 1995, vedtaget af Rådet på grundlag af artikel K.3 i traktaten om Den Europæiske Union, vedrørende aktioner til gennemførelse af traktatens artikel K.1 (1) -

TRUFFET FØLGENDE AFGØRELSE:

Artikel 1

På De Europæiske Fællesskabers almindelige budget for regnskabsåret 1996 er der opført en bevilling på 1 369 000 ECU, som er fremført fra 1995, og som er bestemt til finansiering af specifikke samarbejdsprojekter med henblik på gennemførelsen af bestemmelserne i afsnit VI i traktaten om Den Europæiske Union. Disse projekter omfatter navnlig samarbejde med de stater, som har indledt en struktureret dialog med Den Europæiske Union, samt med Latinamerika, herunder Vestindien, om narkotikabekæmpelse.

Artikel 2

Projekterne kan være aktioner med henblik på uddannelse, indsamling og udveksling af oplysninger og erfaringer, seminarer, studier og publikationer eller andre operationelle aktioner til støtte for Den Europæiske Unions samarbejdsaktiviteter.

Artikel 3

De projekter, som ønskes finansieret, foreslås af medlemsstaterne eller Kommissionen på de områder, der er omfattet af traktatens artikel K.1, nr. 1-6, og af medlemsstaterne alene for de områder, der er omfattet af traktatens artikel K.1, nr. 7, 8 og 9.

Artikel 4

Kommissionen behandler de således forelagte anmodninger. På grundlag af disse elementer træffes der afgørelse om de udvalgte projekter og finansieringen af dem i en gruppe, der er sammensat af medlemsstaternes repræsentanter.

Artikel 5

Kommissionen er ansvarlig for afholdelsen af de udgifter, der er bestemt til finansiering af projekterne i overensstemmelse med traktaten om oprettelse af Det Europæiske Fællesskab.

Artikel 6

Denne afgørelse træder i kraft på dagen for vedtagelsen.

Den anvendes indtil den 31. december 1996.

Artikel 7

Denne afgørelse offentliggøres i Tidende.

Udfærdiget i Luxembourg, den 14. oktober 1996.

På Rådets vegne

R. QUINN

Formand

(1) EFT nr. L 238 af 6. 10. 1995, s. 1.
KOMMISSIONENS BESLUTNING af 9. oktober 1996 om bemyndigelse af Frankrig til at udbetale den i Rådets forordning (EØF) nr. 805/68 om den fælles markedsordning for oksekød fastsatte forarbejdningspræmie for dyr, der fjernes fra produktionen, inden de er over tyve dage gamle (Kun den franske udgave er autentisk) (Tekst af betydning for EØS) (96/600/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 1588/96 (2), særlig artikel 4i, stk. 4, og

ud fra følgende betragtninger:

Efter artikel 4i, stk. 1, i forordning (EØF) nr. 805/68 udbetales forarbejdningspræmien for dyr, der fjernes fra produktionen, inden de er over ti dage gamle; efter stk. 4 i nævnte artikel 4 kan Kommissionen dog bemyndige en medlemsstat til at udbetale præmien for dyr, der fjernes, inden de er over tyve dage gamle, på grundlag af en behørigt begrundet ansøgning med en redegørelse for passende kontrolforanstaltninger; Frankrig har indgivet en ansøgning ledsaget af et program for kontrolforanstaltninger, der tager sigte på at undgå ethvert misbrug og bl.a. sikre, at disse dyr udelukkes fra konsum; den ønskede bemyndigelse bør derfor gives;

de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Oksekød -

VEDTAGET FØLGENDE BESLUTNING:

Artikel 1

Frankrig bemyndiges til at udbetale den i artikel 4i i forordning (EØF) nr. 805/68 fastsatte forarbejdningspræmie for dyr, der fjernes fra produktionen, inden de er over tyve dage gamle.

Artikel 2

Denne beslutning er rettet til Den Franske Republik.

Udfærdiget i Bruxelles, den 9. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 206 af 16. 8. 1996, s. 23.
KOMMISSIONENS BESLUTNING af 14. oktober 1996 om listen over de kontrolprogrammer for forebyggelse af zoonoser, der kan få EF-tilskud i 1997 (96/597/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 32, stk. 2, og

ud fra følgende betragtninger:

Ved udarbejdelsen af listen over de kontrolprogrammer for forebyggelse af zoonoser, der kan få EF-tilskud i 1997, samt fastsættelsen af den påtænkte procentsats og beløbet for tilskuddet til det enkelte program bør der tages hensyn til det enkelte programs interesse for EF såvel som omfanget af disponible bevillinger;

Danmark har meddelt Kommissionen tilstrækkelige oplysninger til at denne kan vurdere EF's interesse i at fastsætte et EF-tilskud for programmet for 1997;

programmet, der er opført på listen i denne beslutning, skal senere godkendes særskilt;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Programmet, der er opført på listen i bilaget, kan få EF-tilskud i 1997.

2. For det i stk. 1 omhandlede program er den foreslåede procentsats og beløb for EF-tilskuddet angivet i bilaget.

Artikel 2

Denne beslutning er rettet til medlemsstaterne.

Udfærdiget i Bruxelles, den 14. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.

BILAG

>TABELPOSITION>
KOMMISSIONENS BESLUTNING af 11. oktober 1996 om ændring af Rådets beslutning 79/542/EØF om listen over de tredjelande hvorfra medlemsstaterne tillader indførsel af kvæg, svin, enhovede dyr, får og geder samt fersk kød og kødprodukter (Tekst af betydning for EØS) (96/605/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved akten vedrørende Østrigs, Finlands og Sveriges tiltrædelse, særlig artikel 3, og

ud fra følgende betragtninger:

Ved Rådets beslutning 79/542/EØF (2), senest ændret ved Kommissionens beslutning 96/279/EF (3), blev der oprettet en liste over tredjelande, hvorfra medlemsstaterne tillader indførsel af kvæg, svin, hovdyr, får og geder samt fersk kød og kødprodukter;

de tunesiske myndigheder har givet garantier for, at levende hovdyr, der skal udføres til EF med henblik på umiddelbar slagtning, aldrig er blevet behandlet med stoffer med thyreostatisk, østrogen, androgen eller gestagen virkning;

beslutning 79/542/EØF bør derfor ændres;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I del 1 i bilaget til beslutning 79/542/EØF foretages følgende ændringer:

- ud for Tunesien i kolonnen »restkoncentrat« ændres O til (d).

Artikel 2

Denne beslutning er rettet til medlemsstaterne.

Udfærdiget i Bruxelles, den 11. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 302 af 31. 12. 1972, s. 28.

(2) EFT nr. L 146 af 14. 6. 1979, s. 15.

(3) EFT nr. L 107 af 30. 4. 1996, s. 1.
RÅDETS AFGØRELSE af 16. september 1996 om midlertidig anvendelse af visse aftaler mellem Det Europæiske Fællesskab og visse tredjelande om handel med tekstilvarer (Kirgisistan, Litauen, Tadsjikistan, Turkmenistan) (96/594/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

der er forhandlet bilaterale aftaler om handel med tekstilvarer med Kirgisistan, Litauen, Tadsjikistan og Turkmenistan, i det følgende benævnt »de grundlæggende aftaler«, som midlertidigt er blevet bragt i anvendelse i medfør af Rådets afgørelse 94/277/EF af 20. december 1993 (1);

den grundlæggende aftale med Litauen er blevet godkendt ved Rådets afgørelse 94/978/EF af 19. december 1994 (2), og den er trådt i kraft den 1. januar 1995;

Kommissionen har på Fællesskabets vegne forhandlet bilaterale aftaler med samtlige ovennævnte lande i form af brevvekslinger om ændring af de grundlæggende aftaler for at tage hensyn til Østrigs, Finlands og Sveriges tiltrædelse af Den Europæiske Union; i afventning af, at de til indgåelsen nødvendige procedurer afsluttes, bør disse bilaterale aftaler anvendes midlertidigt fra den 1. januar 1995, forudsat at de omhandlede lande gensidigt anvender dem midlertidigt -

TRUFFET FØLGENDE AFGØRELSE:

Artikel 1

De bilaterale aftaler i form af brevvekslinger om ændring af de eksisterende bilaterale aftaler, arrangementer og protokoller om handel med tekstilvarer med visse tredjelande som følge af Republikken Østrigs, Republikken Finlands og Kongeriget Sveriges tiltrædelse af Den Europæiske Union, mellem på den ene side Det Europæiske Fællesskab og på den anden side de respektive tredjelande, der er anført i bilaget til denne afgørelse, anvendes i afventning af den formelle indgåelse midlertidigt fra den 1. januar 1995, forudsat at partnerlandene gensidigt anvender dem midlertidigt.

Artikel 2

Teksten til de paraferede aftaler er knyttet til denne afgørelse.

Udfærdiget i Bruxelles, den 16. september 1996.

På Rådets vegne

I. YATES

Formand

(1) EFT nr. L 123 af 17. 5. 1994, s. 1.

(2) EFT nr. L 375 af 31. 12. 1994, s. 1.

BILAG

Liste over partnerlande

Kirgisistan

Litauen

Tadsjikistan

Turkmenistan
KOMMISSIONENS BESLUTNING af 2. oktober 1996 om ændring af beslutning 92/452/EØF om opstilling af lister over embryonindsamlingsteam og embryonproduktionsteam, der i tredjelande er godkendt til udførsel af koembryoner til Fællesskabet (Tekst af betydning for EØS) (96/596/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/556/EØF af 25. september 1989 om fastsættelse af veterinærpolitimæssige betingelser i forbindelse med handel inden for Fællesskabet med embryoner af tamkvæg samt med indførsel heraf fra tredjelande (1), senest ændret ved beslutning 94/113/EF (2), særlig artikel 8, stk. 1, og

ud fra følgende betragtninger:

Der er i Kommissionens beslutning 92/452/EØF (3), senest ændret ved beslutning 96/312/EF (4), givet lister over embryonindsamlingsteam og embryonproduktionsteam, der i tredjelande er godkendt til udførsel af koembryoner til EF;

New Zealands og USA's myndigheder har fremsendt ændringer til deres liste over embryonindsamlingsteam; Kommissionen har modtaget garantier for, at bestemmelserne i artikel 8 i direktiv 89/556/EØF overholdes;

listerne over godkendte team bør nu ændres for så vidt angår New Zealand og USA;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. I del 2 i bilaget til beslutning 92/452/EF tilføjes følgende team for New Zealand:

>TABELPOSITION>

2. I del 3 i bilaget til beslutning 92/452/EØF for USA:

a) tilføjes følgende team:

>TABELPOSITION>

b) udgår følgende team:

>TABELPOSITION>

c) ændres følgende team:

>TABELPOSITION>

til følgende:

>TABELPOSITION>

Artikel 2

Denne beslutning er rettet til medlemsstaterne.

Udfærdiget i Bruxelles, den 2. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 302 af 19. 10. 1989, s. 1.

(2) EFT nr. L 53 af 24. 2. 1994, s. 23.

(3) EFT nr. L 250 af 29. 8. 1992, s. 40.

(4) EFT nr. L 118 af 15. 5. 1996, s. 26.
KOMMISSIONENS BESLUTNING af 14. oktober 1996 om listen over de programmer for udryddelse og overvågning af dyresygdomme, der kan få EF-tilskud i 1997 (96/598/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 24, stk. 5, og

ud fra følgende betragtninger:

Ved udarbejdelsen af listen over de programmer for udryddelse og overvågning af dyresygdomme, der kan få EF-tilskud i 1997, og fastlæggelsen af procentsatsen og beløbet for tilskuddet til det enkelte program bør der tages hensyn til det enkelte programs interesse for EF såvel som omfanget af disponible bevillinger;

Kommissionen har gennemgået hvert af de programmer, medlemsstaterne har forelagt, ud fra såvel et veterinært som et finansielt synspunkt;

de programmer, der er opført på listen i denne beslutning skal senere godkendes enkeltvis;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. De programmer, der er opført på listen i bilaget, kan få EF-tilskud i 1997.

2. For hvert af de i stk. 1 omhandlede programmer er de foreslåede procentsatser og beløb for EF-tilskuddet angivet i bilaget.

Artikel 2

Denne beslutning er rettet til medlemsstaterne.

Udfærdiget i Bruxelles, den 14. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.

BILAG

Liste over programmer - foreslåede procentsatser og beløb for EF-tilskuddet

>

TABELPOSITION>
RÅDETS AFGØRELSE af 16. september 1996 om midlertidig anvendelse af visse aftaler mellem Det Europæiske Fællesskab og visse tredjelande om handel med tekstilvarer (Armenien, Aserbajdsjan, Georgien, Kasakhstan, Kirgisistan, Moldova, Tadsjikistan, Turkmenistan) (96/593/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Der er forhandlet bilaterale aftaler om handel med tekstilvarer med Armenien, Aserbajdsjan, Georgien, Kasakhstan, Kirgisistan, Moldova, Tadsjikistan og Turkmenistan, i det følgende benævnt »de grundlæggende aftaler«, som midlertidigt er blevet bragt i anvendelse i medfør af Rådets afgørelse 94/277/EF af 20. december 1993 (1);

de grundlæggende aftaler med Armenien, Aserbajdsjan, Georgien, Kasakhstan og Moldova er blevet ændret ved aftaler i form af brevvekslinger for at tage hensyn til Østrigs, Finlands og Sveriges tiltrædelse af Den Europæiske Union; sidstnævnte aftaler er midlertidigt blevet bragt i anvendelse i medfør af Rådets afgørelse 96/223/EF af 22. december 1995 (2);

Kommissionen har på Fællesskabets vegne forhandlet bilaterale aftaler med samtlige ovennævnte lande i form af brevvekslinger om ændring og fornyelse af de grundlæggende aftaler; i afventning af, at de til indgåelsen nødvendige procedurer afsluttes, bør disse bilaterale aftaler anvendes midlertidigt fra den 1. januar 1996, forudsat at de omhandlede lande gensidigt anvender dem midlertidigt -

TRUFFET FØLGENDE AFGØRELSE:

Artikel 1

De bilaterale aftaler, der er opført i bilaget til denne afgørelse, anvendes i afventning af den formelle indgåelse midlertidigt fra den 1. januar 1996, forudsat at partnerlandene gensidigt anvender dem midlertidigt.

Artikel 2

Teksten til de paraferede aftaler er knyttet til denne afgørelse.

Udfærdiget i Bruxelles, den 16. september 1996.

På Rådets vegne

I. YATES

Formand

(1) EFT nr. L 123 af 17. 5. 1994, s. 1.

(2) EFT nr. L 81 af 30. 3. 1996, s. 1.

BILAG

Liste over partnerlande

Armenien

Aserbajdsjan

Georgien

Kasakhstan

Kirgisistan

Moldova

Tadsjikistan

Turkmenistan
KOMMISSIONENS BESLUTNING af 25. september 1996 om ændring af beslutning 95/340/EF om den foreløbige liste over tredjelande, hvorfra medlemsstaterne tillader indførsel af rå mælk, varmebehandlet mælk og mælkebaserede produkter og om ophævelse af beslutning 94/70/EF (Tekst af betydning for EØS) (96/584/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/46/EØF af 16. juni 1992 om sundhedsbestemmelser for produktion og afsætning af rå mælk, varmebehandlet mælk og mælkebaserede produkter (1), senest ændret ved direktiv 94/71/EF (2), særlig artikel 23, stk. 2 og 3, og

ud fra følgende betragtninger:

Kommissionens beslutning 95/340/EF (3), senest ændret ved beslutning 96/325/EF (4), indeholder en liste over tredjelande, hvorfra medlemsstaterne tillader indførsel af rå mælk, varmebehandlet mælk og mælkebaserede produkter;

efter at der er modtaget supplerende oplysninger fra de canadiske myndigheder, bør angivelserne for disse lande på førnævnte liste ændres;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 95/340/EF affattes linjerne for Canada som følger:

>TABELPOSITION>

Artikel 2

Denne beslutning er rettet til medlemsstaterne.

Udfærdiget i Bruxelles, den 25. september 1996.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 14. 9. 1992, s. 1.

(2) EFT nr. L 368 af 31. 12. 1994, s. 33.

(3) EFT nr. L 200 af 24. 8. 1995, s. 38.

(4) EFT nr. L 123 af 23. 5. 1996, s. 24.
KOMMISSIONENS BESLUTNING af 2. oktober 1996 om ændring af beslutning 93/24/EØF og 93/244/EØF og om supplerende garantier med hensyn til Aujeszkys sygdom for svin bestemt til regioner i Østrig, der er fri for sygdommen (Tekst af betydning for EØS) (96/590/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), senest ændret ved direktiv 95/25/EF (2), særlig artikel 9, stk. 3, og artikel 10, stk. 2, og

ud fra følgende betragtninger:

Østrig mener, at en del af landets område er fri for Aujeszkys sygdom, og har forelagt Kommissionen beviser herfor som fastsat i artikel 10 i direktiv 64/432/EØF;

der har i disse regioner kørt et program for udryddelse af Aujeszkys sygdom;

der er i Kommissionens beslutning 93/244/EØF (3), senest ændret ved beslutning 96/190/EF (4), givet supplerende garantier vedrørende Aujeszkys sygdom for svin bestemt til visse områder i EF, hvor der er blevet godkendt et udryddelsesprogram, og der er i beslutningens bilag I opstillet en liste over sådanne regioner;

programmet anses for med held at have udryddet sygdommen i Wien, Oberösterreich, Salzburg, Tyrol, Vorarlberg, Steiermark, Kärnten, Burgenland og Niederösterreich syd for Donau i Østrig; disse regioner bør derfor udgå på listen over regioner i nævnte bilag I;

de østrigske myndigheder anvender regler for flytning af svin inden for landets grænser, der mindst svarer til dem i nærværende beslutning;

der må ikke kræves sådanne supplerende garantier af medlemsstater eller regioner i medlemsstater, der selv betragtes som fri for Aujeszkys sygdom;

der er i Kommissionens beslutning 93/24/EØF (5), senest ændret ved beslutning 96/190/EF, givet supplerende garantier vedrørende Aujeszkys sygdom for svin bestemt til medlemsstater eller regioner, der er fri for sygdommen, og der er i beslutningens bilag I opstillet en liste over sådanne regioner;

de østrigske regioner, der er fri for sygdommen, bør tilføjes i bilag I til beslutning 93/24/EØF;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. I bilag I til beslutning 93/244/EØF foretages følgende ændring:

»Østrig: alle regioner« ændres til »Østrig: Niederösterreich nord for Donau«.

2. I bilag I til beslutning 93/24/EØF tilføjes følgende:

»Østrig: Wien, Oberösterreich, Salzburg, Tyrol, Vorarlberg, Steiermark, Kärnten, Burgenland og Niederösterreich syd for Donau«.

Artikel 2

Denne beslutning anvendes fra den 15. oktober 1996.

Artikel 3

Denne beslutning er rettet til medlemsstaterne.

Udfærdiget i Bruxelles, den 2. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. 121 af 29. 7. 1964, s. 1977/64.

(2) EFT nr. L 243 af 11. 10. 1995, s. 16.

(3) EFT nr. L 111 af 5. 5. 1993, s. 21.

(4) EFT nr. L 60 af 9. 3. 1996, s. 29.

(5) EFT nr. L 16 af 25. 1. 1993, s. 18.
KOMMISSIONENS BESLUTNING af 30. september 1996 om offentliggørelse af en liste over godkendte organisationer, som medlemsstaterne har anmeldt i henhold til Rådets direktiv 94/57/EF (Tekst af betydning for EØS) (96/587/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 94/57/EF af 22. november 1994 om fælles regler og standarder for organisationer, der udfører inspektion og syn af skibe, og for søfartsmyndighedernes aktiviteter i forbindelse dermed (1), særlig artikel 4, stk. 5, og

ud fra følgende betragtning:

Medlemsstaterne har anmeldt organisationer, som de har godkendt i henhold til artikel 4, stk. 1, i direktiv 94/57/EF -

VEDTAGET FØLGENDE BESLUTNING:

Artikel 1

De organisationer, som medlemsstaterne har godkendt i henhold til artikel 4, stk. 1, i direktiv 94/57/EF, er angivet i bilaget til denne beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 30. september 1996.

På Kommissionens vegne

Neil KINNOCK

Medlem af Kommissionen

(1) EFT nr. L 319 af 12. 12. 1994, s. 20.

BILAG

American Bureau of Shipping (ABS)

Bureau Veritas (BV)

China classification Society (CCS)

Det Norske Veritas (DNV)

Germanischer Lloyd (GL)

Hellenic Register of Shipping (HR)

Korean Register of Shipping (KR)

Lloyd's Register of Shipping (LR)

Nippon Kaiji Kyokai (NK)

Registro italiano navale (RINA)
RÅDETS AFGØRELSE af 25. juni 1996 om udnævnelse af de spanske medlemmer i arbejdstagerkategorien af Det Rådgivende Udvalg for Det Europæiske Kul- og Stålfællesskab (96/C 214/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 18, og

ud fra følgende betragtninger:

Ved afgørelse af 4. marts 1996 (1) har Rådet udnævnt medlemmerne af Det Rådgivende Udvalg for Det Europæiske Kul- og Stålfællesskab, med undtagelse af de spanske medlemmer i arbejdstagerkategorien, for perioden indtil den 3. marts 1998;

ved afgørelse af 29. marts 1996 (2) har Rådet udpeget de repræsentative spanske arbejdstagerorganisationer, der skal opstille kandidatlister over de spanske arbejdstagerrepræsentanter i Det Rådgivende Udvalg for Det Europæiske Kul- og Stålfællesskab;

for arbejdstagerkategorien har de repræsentative spanske organisationer, udpeget ved afgørelsen af 29. marts 1996, forelagt deres kandidatlister;

de spanske medlemmer i arbejdstagerkategorien af Det Rådgivende Udvalg for Det Europæiske Kul- og Stålfællesskab skal udnævnes for perioden indtil den 3. marts 1998 -

TRUFFET FØLGENDE AFGØRELSE:

Artikel 1

Til medlemmer af Det Rådgivende Udvalg for Det Europæiske Kul- og Stålfællesskab for perioden indtil den 3. marts 1998 udnævnes:

II. KATEGORIEN ARBEJDSTAGERE

SPANIEN

Francisco Javier DE CASTRO ESTEBAN

Rafael VAREA NIETO

Víctor José FERNÁNDEZ VÁZQUEZ

Artikel 2

Denne afgørelse offentliggøres i De Europæiske Fællesskabers Tidende til underretning.

Udfærdiget i Luxembourg, den 25. juni 1996.

På Rådets vegne

M. PINTO

Formand

(1) EFT nr. C 83 af 23. 3. 1996, s. 1.

(2) EFT nr. C 113 af 18. 4. 1996, s. 1.